tooth crown Spokane Washington
dental veneers Red Bank 07701-5066
straighten teeth without braces Tempe AZ
dental porcelain veneers in 91758
Female comprehensive dentistry in Manalapan 07726 Reën bring plek-plek verligting in Oos-Kaap | Netwerk24
Deur Cara-Lee Dorfling 10 Augustus 2018 18:13
Verskeie droogtegeteisterde dele in die Oos-Kaap het Vrydag plek-plek meer as 30 mm reën gehad.
Reën in Port Elizabeth het motoriste Vrydag op die Setlaars-snelweg versigtig laat ry nadat water op verskeie dele van die pad opgedam het. Foto: Cara-Lee Dorfling
Die Suid-Afrikaanse Weerkantoor in Port Elizabeth sê reënvalsyfers is Vrydagoggend om 08:00 en die middag om 14:00 gemeet.
Op Uitenhage het 35,8 mm reën geval, terwyl 36,6 mm by die Port Elizabeth-lughawe gemeet is.
In die Nelson Mandelabaai-metro se opvangsgebiede het Patensie die meeste reën gekry – 45,4 mm.
By Swartkops is net meer as 20 mm reën gemeet, terwyl daar op Joubertina en Kareedouw onderskeidelik slegs 4,2 mm en 4 mm reën geval het.
Die Kougadam, wat tans slegs 6,76% vol is, het 5,5 mm reën gehad.
Samkelo Ngwenya, woordvoerder van die Buffalostad-metro, sê dié stad staal hom vir swaar reën en stormsterkwinde van 70 km/h wat vir Vrydagaand voorspel word.
Rampbestuur-, asook verkeersdienste, is reeds in dié stad op bystand geplaas.
Die Oos-Kaap se damvlakke is stabiel, wat gesamentlik op 62,2% staan, maar meer gefokusde pogings is nodig om die Nelson Mandelabaai-metro se waterverbruik te stabiliseer voordat die ergste gebeur.
Inwoners word ook gewaarsku teen boomtakke wat op kragdrade en op die paaie kan beland, sê Ngwenya.
Oorstromings is ook Vrydagoggend in verskeie dele van die stad aangemeld.
Die weerkantoor waarsku dat verdere reën nog Vrydag kan voorkom, voordat dit oornag sal opklaar.
Swaar reën word nog tot 20:00 in Port Elizabeth, Oos-Londen en Butterworth voorspel.
Geen reën word Saterdagoggend verwag nie, met ’n klein kans vir reën wat vir Sondagaand wes van Kaap St. Francis voorspel word.
’n Satellietbeeld van hoe sneeu oor dele van die Oos-Kaap beweeg het. Foto: Twitter
Intussen het die departement van waterwese en sanitasie opnuut sy bekommernis oor die Nelson Mandelabaai-metro se damvlakke uitgespreek.
Sputnik Ratau, woordvoerder van die departement, sê in ’n verklaring die Nelson Mandelabaai-metro se damvlakke daal voordurend en meer sal gedoen moet word om water te bespaar.
Die gesamentlike damvlakke vir die metro staan vandeesweek op 18,1%, terwyl dit verlede jaar op dieselfde tyd op 32% gestaan het.
“Die Oos-Kaap se damvlakke is stabiel, wat gesamentlik op 62,2% staan, maar meer gefokusde pogings is nodig om die Nelson Mandelabaai-metro se waterverbruik te stabiliseer voordat die ergste gebeur.”
Die Amathole-waterstelsel, wat water aan die Buffalostad-gebied voorsien, se gesamentlike damvlakke staan tans op 89,5%, teenoor verlede jaar se 62,3%.
Die Gcuwadam by Butterworth is tans 100% vol en die Xilinxadam naby Idutywa staan tans op 48,3%, terwyl dit verlede jaar dié tyd leeg was.
Meer oor: Port Elizabeth | Uitenhage | Oos-Kaap | Reën | Weer | Droogte
Reën, sneeu en koue op pad